A Bizottság 938/98/EK rendelete

(1998. május 4.)

a Kombinált Nómenklatúrának egyes tejtermékekre vonatkozó módosítása következtében a 804/68/EGK rendelet és más rendeletek módosításáról szóló 2931/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 3209/89/EGK rendelettel [1] módosított, a mezőgazdasági termékekre használt közös vámtarifa szerinti nómenklatúra kiigazítására vonatkozó eljárásáról szóló, 1979. február 5-i 234/79/EGK tanácsi rendeletre [2] és különösen annak 2. cikke (1) bekezdésére,

tekintettel a legutóbb az 1587/96/EK rendelettel [3] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [4] és különösen annak 13. cikke (3) bekezdésére, valamint 17. cikke (14) bekezdésére,

mivel a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendelet I. mellékletének módosításáról szóló, 1995. október 10-i 2448/95/EK bizottsági rendelet [5] módosítja egyes tejtermékek kódját 1996. január 1-jétől;

mivel az 1812/97/EK rendelettel [6] módosított 2931/95/EK bizottsági rendelet [7] módosítja a KN-kódok alszámainak változása által érintett tejre és tejtermékekre vonatkozó rendeleteket, ideértve a 804/68/EGK rendeletet is;

mivel a 804/68/EGK rendelet 17. cikkének (1) bekezdése, annak – a 2931/95/EK rendelet által még nem módosított – mellékletével együttes olvasatban, és az Európai Közösségek Bíróságának C-334/95 ügyiratában található értelmezésében felhatalmazza mind a kávé alapú, mind pedig a kávékivonatokon, -eszenciákon és -koncentrátumokon alapuló készítményeket tartalmazó tejtermékek utáni export-visszatérítés megítélését; mivel a Bíróságnak ezt az értelmezését a 804/68/EGK rendeletet módosító 2931/95/EK rendelet készítésekor nem vették figyelembe; mivel a 2931/95/EK rendelet a bírósági értelmezéssel való összehangolása érdekében az ide vonatkozó kódot, valamint a tea- vagy matétea-kivonatokon, és -eszenciákon alapuló készítmények kódjait, amelyekre ugyanazon módszert kellett volna követni, be kell vezetni a 804/68/EGK rendelet mellékletébe; mivel a bíróság értelmezésének folytonosságát biztosítandó, ezeket a módosításokat 1996. január 1-jétől kell alkalmazni;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2931/95/EK rendelet 1. cikke (4) bekezdésének hetedik francia bekezdése helyébe a következő rendelkezés lép.

"– az

ex210110

és

210120

KN-kóddal kapcsolatos információ helyébe a következő rendelkezés lép:

KN-kód | Árumegnevezés |

»ex 2101 | Kávé-, tea- vagy matétea-kivonat, -eszencia és -koncentrátum és ezen termékeken, illetve kávén, teán vagy matéteán alapuló készítmények; pörkölt cikória és más pörkölt pótkávé, valamint ezeknek kivonata, eszenciája és koncentrátuma: |

2101 12 92 | – – – Ezen kávékivonatokon, eszenciákon vagy koncentrátumokon alapuló készítmények |

2101 12 98 | – – – Másféle – – Készítmények: |

2101 20 92 | – – – Tea- vagy matétea-kivonat, -eszencia vagy koncentrátum alapú |

2101 20 98 | – – – Másféle«" |

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 1996. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. május 4-én.

a Bizottság részéről

Franz Fischler

a Bizottság tagja

[1] HL L 312., 1989.10.27., 5. o.

[2] HL L 34., 1979.2.9., 2. o.

[3] HL L 206., 1996.8.16., 21. o.

[4] HL L 148., 1968.6.28., 13. o.

[5] HL L 259., 1995.10.30., 1. o.

[6] HL L 257., 1997.9.20., 5. o.

[7] HL L 307., 1995.12.20., 10. o.

--------------------------------------------------